Procés Constituent Girona: 2013\nAmb una assistència de unes 800 persones s’ha fet avui, la primera assemblea general del Procés Constituent al recinte de la Fira de Sabadell.\nS’ha traçat el full de ruta, l’organització interna i la nova etapa del projecte. Una etapa que s’enceta plantejant la posició del Procés Constituent respecte a la consulta sobiranista presentant una resolució que es portarà a votació al gener i a través de les assemblees locals i sectorials qui finalment les passarà al grup promotor per revisar i discutir.\nLa totalitat de les esmenes que no han sigut admeses per el grup promotor, s’han\npogut defensar i a continuació votar-les.\nEs continuarà amb la mateixa campanya del 99% i impulsarà també dos més:\nuna específica sobre el no pagament del deute il·legítim i l’altre sobre democràcia participativa.\nEn el mes de juny o juliol es farà un acte lúdic-reivindicatiu i participarà es mobilitzacions i protestes de caràcter unitari amb un perfil propi.\nS’ha aprovat una declaració de rebutg al avantprojecte de llei sobre l’avortament impulsada per el PP.\nA dintre del recinte hi havia els treballadors de Panrico venen cafès, begudes i menjar, per poder finançar-se mentre estiguin en vaga per reivindicar els llocs de treball.\nL’acte ha sigut molt intens i participatiu per part de tothom, amb petits problemes de so, però en general molt bé, encara que al final ens han hagut de fer fora, els encarregats del recinte, eren dos quarts de quatre de la tarde.\n(09:00) Presentació de la Taula de l’Assemblea i del Reglament intern de l’Assembles.\n1. Presentació dels membres de la taula\n2. Presentació del Reglament intern, ordre del dia, torns de paraules i del sistema de votació.\n3. Torn tancat de paraules\n4. Votació de la Taula i l’ordre del dia\n5. Votació del Reglament intern i funcionament de l’Assemblea.\nObjectius generals del Procés Constituent\n1. Presentació del document.\n2. Torn de debat.\n3. Presentació de les esmenes a votar.\n4. Votació d’esmenes.\nRifa de “xoriços” de Sabadell\nPla de treball del Procés Constituent per al 2014\n2. Torn de debat (paraules).\n4. Votació del pressupost.\nPressupost general per al Pla de treball del 2014.\n1. Presentació (comissió de finances).\n2. Torn tancat de paraules.\n3. Votació del pressupost.\nPots veure més fotos a: lluisbrunet.cat\nAvui és un dia trist, trist perquè ha aflorat un altre vegada la injustícia. A dos quarts de nou han desallotjat a les famílies que vivien en el “bloc Salt”, sense cap oportunitat per recuperar les seves pertinences. El mossos han entrat amb silenci agafant per sorpresa a tothom que en aquells moments es trobava a dintre dels pisos, igual que els que entren d’amagat saben que estan fent una malifeta.\nA on és aquest govern (que se suposa ha de recolzar a la ciutadania) que fins fa quatre dies es feia la foto, i es posicionava al costat de les famílies? Si aquests senyors són els que ens han de dirigir cap a un estat independent, molt bé no anem.\n15 famílies desnonades (5 amb un contracte de lloguer social de una durada màxima de 2 anys) i la resta? A on són els pisos promesos per a ells?\nPer el que sembla hi ha problemes per aconseguir aquestes vi vendes, llavors no seria més lògic que es quedessin al pisos ocupats fins a poder disposar d’ells? No oblidem que aquests pisos son de la SAREB, societat creada per absorbir productes tòxics dels bancs, per tant el 45% també és propietat de tota la ciutadania, i em pregunto el perquè no podem disposar també de una part del bloc?.\nLa lluita que estan fent les 15 famílies es exemplar, des de el mes de març que si varen instal·lar per reclamar vi venda social, no caritat, sinó un lloguer digne i capaç de poder fer front per part d’ells, famílies sense cap feina en perspectives, amb nens al càrrec i el més greu de tot, sense cap sostre a on allotjar-se, quina resposta hi dóna la societat?\nA les portes del nadal ( o qualsevol altre dia de l’any) com podem permetre una societat tan poc humanitària i tan indiferent amb el que està passant al veí del costat.\nCrec que hauríem de fer una reflexió tots plegats i no aplicar el que: mentre no ens passi a nosaltres . . . perquè per aquest camí ens acabarà passant a tots (menys al 1%)...\nWeb de la PAH Girona comunicado\nWeb de la PAH comunicado\nSuport contra les expropiacions de la MAT a Girona\nAquesta setmana es fan els actes d'expropiacions forçoces dels terrenys per la construcció de la MAT.\nPoc a poc el monstre industrial va estenen els seus tentacles....\nDia: 10 desembre 2013\nLloc: CC Onyar Est. Carrer Camp de la Plana 13, Vilaroja\nTrobada per l'Unitat Popular\nXDS - propostes pel 14D\nPAH girona -\n3. Avaluació de l'acció del 30N "Vols passar pel tub?"\n4. Propostes de debats. Mensuals (amb experts) i quincenals (informals).\n5. Assemblea del PC Catalunya el 22 D a Sabadell.\nEsmenes de l'assemblea de Girona.\n6. Altres temes.\nMolt important: pel punt 5 llegir els documents que es presentaran a l'Assemblea de Sabadell del 22D, i escriure les esmenes que considerem i que aprovarem el dia 10D a Girona. Els enllaços a aquests documents estan a la pàgina de documents del Blog o clica aqui.\nDocuments del punt 3 en la pàgina de activitats en marxa d'aquest blog.\nLa PAH-Girona és conscient que ara la Generalitat està fent un esforç amb l'objectiu que demà dijous, abans de les 10 del matí, totes les unitats familiars estiguin residint fora del Bloc-Salt. A hores d'ara, però, encara hi ha moltes qüestions no resoltes i que en cap cas garanteixen un habitatge adequat en unes condicions que respectin els drets bàsics de les persones. Exemple d'això és el cas de la Núria i dels seus dos fills, a qui es demana que comparteixin el pis de dues habitacions amb una de les famílies que han signat el contracte de Cessió d'Ús Temporal i que també tenen mainada. O també el cas de la Natàlia i dels seus dos fills, a qui es proposa que s'instal·lin provisionalment en una pensió. Per la PAH-Girona el que cal és més temps.\nConsideren que no és possible reallotjar a les 15 famílies de forma adequada abans del termini imposat per la Generalitat, que acaba demà dijous a les 10 del matí. Recorden que hi ha 18 menors d'edat que necessiten ser atesos de forma especial per preservar els seus drets com a infants.\nLa PAH-Girona és conscient que la Generalitat està tenint problemes a l’hora de trobar un allotjament adequat, ja que disposa de poquíssims habitatges públics. Aquesta és una de les arrels del problema: la manca d'habitatge públic i de polítiques encaminades a assegurar que es faci efectiu un dels drets més importants que recull la Constitució espanyola. La PAH-Girona reitera el seu pronunciament en contra de la venda de l’habitatge públic a inversors privats.\nUna altra de les qüestions polèmiques que estan en vies de resolució és el contracte de Cessió d'Ús Temporal que la Generalitat ofereix a les persones signatàries d'habitatges d'emergència. La PAH-Girona ha defensat que a les famílies els cal estabilitat i no pas temporalitat.\nPer aquesta raó, de l’entitat es defensen els contractes de Lloguer Social. Fins ara, aquesta solució no estava prevista per la Generalitat, que només havia proposat Contractes de Cessió d'Ús i a més ho feia amb un document d'adhesió (és a dir, redactat només per una part, la Generalitat, de manera que no s'hi recollien els drets de les persones usuàries i signatàries i de la resta de persones que hi conviuen).\nLa PAH-Girona s’ha preocupat especialment per la clàusula del contracte on s'explica que "l'Agència Catalana de l'Habitatge de Catalunya es reserva el dret a resoldre el present document si ho justifiquen circumstàncies sobrevingudes d'interès públic".\nLa Generalitat ha rebut amb bons ulls el document aportat per la PAH-Girona on es proposa la modificació d'aquesta i d'altres clàusules del contracte perquè siguin els serveis jurídics de la Generalitat els que l'estudiïn i en un breu termini de temps, de 45 dies, es puguin substituir aquest tipus de contractes de l’Administració, arreu de Catalunya, per un model nou que defensi els drets de les famílies.\nAcció reivindicativa/reflexiva del 30 novembre\n"Vols seguir passant pel Tub?"\nEs realitzarà el 30 de Novembre (matí i tarda) al punt de trobada de la Rambla de Girona.\nFer reflexionar de forma simbòlica i lúdica la situació que vivim actualment (lleis injustes, corrupció, ecosistema, retallades serveis públics, economia, bancs…).\nFer prendre consciència d’una forma ràpida i visual que totes aquestes situacions afecten a cada persona d’una forma ben directa.\nFer conscients a les persones que cadascú de nosaltres té un paper actiu en què aquestes situacions continuïn així o que siguin diferents.\nFer difusió d’accions i associacions o entitats que ja estan iniciant canvis alternatius a aquestes situacions comentades.\nFer difusió de la campanya “Construïm la República Catalana del 99%” i de la importància d’adherir-se i participar al Procés Constituent de Girona.\nS’ha pensat una acció molt visual i alhora divertida per a captar l’atenció de grans i petits que un dissabte el matí trobarem passejant pel centre de Girona. La idea de l’Anna la vam trobar també molt simbòlica d’aquesta inconsciència de que tots i totes estem passant pel mateix “tub” i ens quedem força igual!... un tub que no hem escollit, que ens perjudica, que van en contra als drets socials i a favor de la riquesa de només uns quants… (1%) i que no ens deixa mirar cap a cap altre costat!\nLa idea doncs, és col·locar un tub de 15 metres per tal que una persona hi pugui passar dreta pel seu interior i que sigui una mica transparent perquè no esdevingui massa claustrofòbic.\nEn el seu interior hi trobarem 4 espais dividits per cortines on hi haurà diferents cartells i pancartes escrites amb frases molt simples o amb imatges molt gràfiques que representin situacions que estem visquent actualment i que tenen a veure amb els diferents punts del Manifest del Procés Constituent.\nA la sortida d’aquest gran tub s’hi ubicarà un mirall gran on evidentment s’hi trobarà reflectida la imatge de la mateixa persona. Al damunt del mirall hi posarem un cartell on hi posi “A QUI AFECTA AIXÒ…?”.\nDesprés d’aquest mirall s’hi bifurcaran dos camins… que es podrien marcar amb guix o amb alguna moqueta on un dels quals s’hi podria posar aquell 1% i l’altre el 99%. Al camí de la majoria, de la alternativa (99%) hi hauria tot de taules informatives amb cartells, informació i persones…les quals ja han començat a iniciar processos alternatius a l’actual (Banca ética, SomEnergia…) i finalment una taula informativa de la Campanya de la República Catalana del 99% amb gent informant del què és, escoltant les aportacions de les persones i animant-les a participar a les assemblees de Girona així com, també demanar (si ho consideren) l’adhesió a través de firmes. Caldria deixar molt clar que “A tu t’afecta… i per tant TU ets necessari per a generar CANVI!” donar aquest poder a les persones i la importància de que siguem molts per a poder aconseguir aquest 99% !!!\nVine i ajudem-nos tots a deixar de passar pel Tub!! Assabenta't d'alternatives al Tub que s'ens imposa!!\nPodem construir un pais diferent!!\nEn aquesta pàgina trobaràs detalls sobre l'activitat que estem muntant.\nJornada d'Assemblees Simultànies a Catalunya.\nLloc: Centre Cívic La Cooperativa – Sarrià de Ter\nEl dissabte 16 de novembre 2013, varem fer l’Assemblea Simultània de debat sobre que ès el Procés Constituent.\nLa jornada va començar a les 10:00 del matí amb la presencia de unes 50 persones que varen anar passant al llarg del dia.\n10:30 Presentació de la jornada\nTot seguit es va fer una introducció als Processos Constituents que hi han hagut al llarg del temps, i com es poden desenvolupar els procesos constituents en l’actualitat.\n11:30 Una petita parada per poder fer un café.\n12:00 Varem començar amb un debat per grups sobre “Un Procés Constituent per a construir la República Catalana del 99%”\nTots els assistents ens varem repartir en 5 grups i cada grup va escriure en un mural les seves reflexions.\n13:00: Posada en comú de les conclusions de cada grup, a on es van comentar el que suggerien les paraules : Procés, Constituent i Procés Constituent.\n1r/ PROCÉS : dinamitzador, camí per assolir ideals, continuo, canvi . . .\n2n/ CONSTITUENT: formar, crear acords, humanitzar, organitzar-nos per gestionar canvis .\n3r/ PROCÉS CONSTITUENT: arribar al bé comú, cobrir les necessitats humanes.\n13:30 Dinar comunitari\n14:30 Mercat de propostes d’accions per al 30N, jornada d’Assemblees simultànies : ACCIÓ.\nHi havien 10 propostes, i una vegada tothom va poder lleguir-les es va escollir la que portava per títol : PROU DE PASSAR PEL TUB! Per treballar aquesta proposta i portar-la a terme es va acordar que el dimarts dia 19 ens trobariem al Centre Cívic Sant Narcis. Quanta més gent siguem per preparar-la millor.\n17:00 Xerrada del Funcionament del Procés Constituent i de l’Assemblea de Girona.\nEls debats varen ser molt enriquidors i l’elaboració de l’acció del 20N va ser molt creativa i il·lusionant. Al final del dia estavem molt cansats peró ningú tenia pressa per marxar.\nL’acte es va cloure sobre 2/4 de 6 de la tarde.\nConsulta en la pàgina d'activitats en marxa l'acció "Prou de passar pel Tub".\nnomés volia informar-vos que el proper dissabte 16 de Novembre de 10 a 16 h (cadascú es porta el seu dinar o per a compartir) tindrà lloc una Jornada d'Assemblees Simultànies del Procés Constituent, i entre elles de l'Assemblea del Gironès!\nL'objectiu és debatre sobre Què és el PC i Per què el necessitem... així com explicar també la campanya de la República Catalana del 99%.\nSi us sembla utòpic, no us agrada la idea, hi ha aspectes que no compartiu, d'altres que no veieu clars, no us fa bona impressió la monja (;)... o el que sigui... almenys veniu a escoltar i després decidiu si ho voleu o no... però doneu-li una oportunitat!\nEl lloc on tindrà lloc la Jornada és aquí.\nGuardeu-vos aquest dissabte a l'agenda perquè... ara és el moment de deixar de QUEIXAR-NOS i començar a CONSTRUIR el país que volem!!!\nSi us plau... vingueu o no... feu-ne el màxim de difusió en els vostres cercles més propers!!!\n"Vine a construir el país on t'agradaria viure".\nEl 16 de Novembre organitzem una jornada de reflexió\nsobre què és un Procés Constituent\ni com ho volem engegar.\nAl migdia compartirem menjar i conversa.\nDe 10 a 16 h a Sarrià de Ter.\nLa República Catalana del 99%\nés una oportunitat per canviar coses que no ens agraden.\nMés info: procesconstituentgirona.blogspot.com\nUna abraçada i fins aviat!!"\nSi us plau, apunte-vos en aquest formulari d'assistència per tenir-ne una idea aproximada dels assistents. (No es imprescindible estar apuntats per assistir-hi).\nEtiquetes de comentaris: assemblea, campanya, convocatoria, debat, jornada\nGrup Promotor - Resum dia 9 Novembre 2013\nBarcelona, carrer Roger de Llúria, 13\nLa reunió estava presidida per l'Arcadi Oliveras i Teresa Forcades amb la Neus Forcano de la comissió d'organització.\nLa sala estava plena i en la presentació de la reunió es va parlar de:\n- De mica en mica el Procés avança, cada dia hi ha adhesions.\n- S'está suscitant l'interés mediàtic internacional...\n- Hi ha potencial per anar creant aliances...\n1.- Campanya de “Construïm la república catalana del 99%” (van intervenir Jordi i Sandra )\nS'han organitzat actes per el 16 i 30 de novembre per potenciar la campanya.\nEl 26 d'octubre es van organitzar jornades de formació amb la participació de 180 persones i valoració positiva. Els vídeos estan en la web. Per les jornades del 16 i 30 hi haurà un formulari d'activitats que l'equip de la web penjarà. Es recomana fer fotos del desenvolupament de les diferents activitats per la seva difusió a través de la web, FB i Twiter (Trending Topic), designar algun responsable local per les fotos.\nEnviar coses de la campanya a republicacatalana99@procesconstituent.cat.\nHi va haver un comentari a la jornada de formació dient que al principi molt bé però al final la cosa es va fer massa llarga i pesada.\nUna altra petició demanant formació per la DINAMITZACIÓ D'ASSEMBLEES. (aquí hi va haver consens general).\n2.- Balanç de l'acte del 13 d'octubre a Montjuïc\nFelicitacions per els organitzadors i l'equip de 60 voluntaris, recaptació de 12.700 €.\nLes despeses: ( Escenari, so, tècnics, materials...) van representar 14.700 €\nLa premsa va respondre bé.\nAssistència: es van col·locar 6.700 enganxines a les persones que van\ncol·laborar econòmicament pel que s'estima l'assistència de unes 8.000 persones. Per ser només després de 6 mesos de l'emissió del programa Singulars es valora positivament.\nRepercussions: desprès d'aquest acte “polític-cultural-artístic “ es van incrementar el nombre d'adhesions al PC.\nEs comenta que seria una bona pràctica després dels actes, fer valoracions escrites, amb punts a millorar o evitar i poder aprovar la valoració en les assemblees.\nPassaran a les assemblees locals els formularis per adhesions de persones\nsense internet.Les assemblees locals s'organitzaran per tenir dades dels seus adherits al PC, és important incloure el telèfon.\nProperament l'equip web incorporarà el CODI POSTAL per facilitar el coneixement, a nivell territorial, de la quantitat d'adhesions del territori.\n3.- ASSEMBLEA GENERAL DEL 22 de desembre. (Documents adjunts i reglament)\nLloc: a la fira de Sabadell de 10 h a 14 h.\nPer completar els 3 documents facilitats per la COMISSIÓ DE COORDINACIÓ, apareix un\nnou document el reglament, que no van poder incorporar, i que estableix el procediment\nper l'aprovació en ASSEMBLEA GENERAL dels documents proposats.\nAquest punt va suscitar molta participació i debat, adjuntem esquema simplificat.\n1.- Aprovació en el GRUP PROMOTOR. Debat i incorporació de les modificacions i esmenes.\n2.- Transmissió a les assemblees T i S, per el seu estudi i debat.\n3.- Trasllat de modificacions i esmenes anteriors al GP per la seva compilació.\n4.- Aprovació de les esmenes anteriors en Assemblea General.\nDocuments aprovats per el GRUP PROMOTOR.\nA part del reglament, que ja ens faran arribar i que també va ser aprovat ple GP.\nDOCUMENT 1- Objectius generals i context de l'Assemblea.\nL'Arcadi va llegir el document proposat, es va debatre i esmenar i ens transmetran el redactat resultant, per l'estudi en cada assemblea... (procediment reglament)\nDOCUMENT 2- Pla de treball, primer semestre 2014.\nLa Teresa va llegir el document, es van incorporar dos punt addicionals, un per proposar la data i lloc de la propera Assemblea G (setembre 2014 ?) i un altre que proposava que fossin les assemblees ST les que decideixin les accions unitaries. Ens transmetran el redactat resultant, per l'estudi en cada assemblea...(procediment reglament)\nDOCUMENT 3- Propostes organitzatives.\nEs va llegir el document, es van introduir modificacions i esmenes, una d'elles la\nde descentralització de la convocatòria del GP a diferents territoris. Ens transmetran el redactat resultant per l'estudi en cada assemblea ...(procediment reglament).\nTambé es va cordar que la data límit per presentar esmenes serà el 18 de desembre. ( 4 dies abans de l'Assemblea General\nA les 9 hores encara no s'havia acabat, faltaven els punts 4, 5 i 6, nosaltres vam haver de marxar.\nCarina i Jean Pierre\nGirona, 10 de Novembre de 2013\nEtiquetes de comentaris: barcelona, grup promotor, resum\nActa 8a Assemblea Procés Constituent Girona\nLloc: Centre Cívic Barri Vell de Girona Dia: 5 de Novembre 2013 Hora: 19h\nVam assistir unes 30 persones aproximadament.\nAixeca acta: Teia Càliz Moderador: Ramon\n1. Continguts de l’Assemblea de Girona del dia 16 de Novembre\nLa Núria fa la proposta organitzativa i de temes que caldrà treballar a la Jornada del dia 16 (s'adjunta al final de l'acta el document de la Núria amb la descripció de cada punt).\nLa Núria destaca la importància de tenir clar l’objectiu d’aquesta Assemblea en què es proposa discutir de forma assembleària què és el Procés Constituent i la necessitat de que aquest es faci realitat. Comenta que van fer una formació a Barcelona en què Gerardo Pisarello va explicar un cas similar a l’Equador i que també es van fer unes dinàmiques tipus rol playing per tal d’aprendre les fórmules comunicatives més adequades per a fer difusió del PC1 i convèncer aquelles persones dubtoses o reticents.\nEs comenta que aquestes dinàmiques són molt interessants i que les persones que les van realitzar a Barcelona es van oferir per fer-les a Girona. Es discuteix si es podrien realitzar a la Jornada del dia 16 però al final es desestima fer-ho per a l’excés de temps que pot suposar aquest tipus de dinàmiques. No obstant, es reserva la possibilitat de fer-ho més endavant ja que es considera que és molt interessant. També la Mireia fa l’aportació que per a realitzar aquest tipus de sessions hi hagi dinamitzadors que facilitin tot el procés (petits grups, posta en comú, intercanvis, debat...).\nTambé es discuteix sobre la necessitat de mantenir o eliminar la “miniformació” a la Jornada però finalment sembla que es mantindrà l’explicació de les dues noies (Nuri i Cristina) que van anar la formació a Barcelona.\nEs demana col·laboració i ajuda en l’organització de la Jornada i s’adhereixen unes 4 persones més que concreten trobar-se el dia 11 a les 19h al CC. Del Barri Vell.\n2. Difusió de la Jornada Nacional d’Assemblees Simultànies:\nEs comenta que cal aprofitar els diaris, cartells i còpies dels manifestos per fer difusió de l’Assemblea del dia 16 de Novembre. Es concreta finalment que es prepararan unes etiquetes adhesives (especificant el dia, lloc i la web del PC de Girona) a cada un d’aquests mitjans de difusió per tal d’arribar al màxim de persones. Caldrà espavilar-se a repartir ja que queden molt pocs dies!2\nHi ha la proposta d’enganxar l’etiqueta de forma vertical en un lateral per evitar tapar els continguts i imatge general de cada mitjà de difusió.\nEn Rafael proposa fer el repartiment d’etiquetes adhesives des del Centre Cívic St. Narcís (el trobareu a una taula de fora) el proper dijous 7 de Novembre de 16h a 19h. Si us plau, demana que la gent hi vagi en aquest horari ja que sinó creem molèsties a les persones que hi treballen.\nTambé en Florencio comenta que penjarà el model de l’etiqueta per si algú se les vol imprimir i enganxar directament des de casa.\nEs dedica un temps a concretar les 24 poblacions de les comarques de Gironines i les persones que faran el repartiment en cadascuna d’aquestes (la Cristina pren nota).\nPel que fa a la difusió amb els cartells grans es comenta que són massa grans i que tindrem problemes per enganxar-los en comerços o al carrer... (cal tenir-ho en compte per altres ocasions) i per tant es desestima utilitzar els cartells per a la difusió de la Jornada.\nNo obstant també podem utilitzar els petits Manifestos impresos per en Ramon amb els 10 punts per a augmentar la difusió de la Jornada.\nLloc de la Jornada:\nEs proposen diferents espais els quals caldrà consultar si hi ha disponibilitat d’aquest dia en concret i per a tot el dia:\nCentre Cívic Barri Vell es descarta ja que els espais disponibles són tots molt limitats en quan a aforament.\nAl Centre Cívic Pla de Palau sembla que té espais grans i que hi ha possibilitat d’utilització de dia sencer.\nEspai la Marfà\nEn Josep s’ofereix per a fer les consultes pertinents i després informar en Florencio per tal que ho pugui posar a l’etiqueta adhesiva. No obstant, si al final no es pot saber el lloc decidim fer les etiquetes iguals i referenciar el blog com a espai informatiu de l’acte (horaris, continguts, espais, dinar on cadascú es porta el seu menjar o es comparteix...)\nParticipació d’altres comarques a la Jornada de Girona:\nEs comenta la possibilitat que localitats com Banyoles o la Bisbal puguin formar part de l’Assemblea de Girona pel fet que són poquets i potser quedaria una mica pobre. Es discuteix sobre aquest tema i es conclou que el que és interessant és aplegar al màxim de gent i que cadascú en la seva població faciliti la participació dels seus ciutadans. Centralitzar les poblacions a Girona implicaria perdre el sentit genèric de “Assembles locals simultànies” i que el que hem de pretendre és aconseguir el màxim de gent en cada població. També es comenta que justament ser poca gent també facilita que tothom pugui parlar i donar la seva opinió... cosa que es complicaria si la participació és molt alta.\nNo obstant, si finalment aquestes dues poblacions preveuen poc aforament en Rafael els proposaria que vinguessin a Girona. També es comenta la possibilitat d’unir ambdues.\nEn aquest moment també es desestima la possibilitat de fer inscripció prèvia per tal de preveure l’aforament ja que això impediria l’objectiu d’aconseguir aplegar el màxim de gent possible. Això significa que cal buscar un espai suficientment gran i preparat pel que pugui passar!...\nEn Ramon informa que hi ha previstes unes mobilitzacions socials pel tema dels pressupostos de la Generalitat. Explica que hi ha un suport ampli a aquestes mobilitzacions i que hi ha previstes dues dates: el 24/11/13 una gran manifestació i el 4/12/13 una jornada de lluita general.\nTambé s’informa que el proper dissabte 9/11/13 hi ha una trobada del Grup Promotor del PC a Barcelona de 17h a 20h i es necessita algun representant de Girona. S’ofereix la Carina i en Jean Pier per anar-hi.\nS’informa també que el proper 30 de Novembre hi haurà un acte reivindicatiu a la Jonquera pel tema del tràfic de dones. Esta convocat pel Moviment de Dones i altres associacions.\nEs suggereix fer un calendari al Blog de Girona però s’informa que n’hi ha un de creat general compartit (i no només del PC) per totes les actuacions reivindicatives i socials per tal d’evitar solapaments, centralitzar la informació en una de sola i arribar a tothom.\n4. Inici de petits Grups de debat i Treball sobre els punts del Manifest\nEs formen 4 grups de debat en torn als següents punts. Els temes tractats a cada grup s'aniran afegint a aquest acta.\nGRUP 1: ECONOMIA : PUNT 1 i 2 del manifest\nGRUP 2: DRETS DE GÉNERE, I DE CIUTADANIA: PUNTS 3-6-8-10\nGRUP 3: MEDI AMBIENT, ENERGIA, ALIMENTACIÓ PUNT 7\nGRUP 4: SERVEIS PÚBLICS I DRETS SOCIALS: PUNTS 4-5-9\nEn la pàgina d'actes del Blog s'afegiran a l'acta els documents esmentats.\n1 D’ara endavant PC: Procés Constituent\n2 Aquest mateix dissabte s’aprofitarà la parada de la Devesa per informar-ne també.\n8 Assemblea del Procés Constituent a Girona\nDia: Dimarts, 5 novembre 2013\nLloc: Centre Cívic Barri Vell. Carrer de la Cort Reial, 7 (voltes d'en Rosés)\n1. Qui fa l'acta i de moderador.\n2. Preparació de la jornada de Assemblees Simultànies del 16 Novembre.\n3. Creació dels grups de treball per tractar els punts del manifest.\n4. Altres temes.\nEn la pàgina de "Activitats en marxa" estan indicats els grups de treball que es van proposar en la darrera assemblea.\n"Bon dia!només volia informar-vos que el proper...


Fundació Jacint Verdaguer - Primavera, de Verdaguer, a La Setmana\nData inici 10.09.2021\nData finalització 19.09.2021\nLloc Moll de la Fusta de Barcelona\nPrimavera, de Verdaguer, a La Setmana\nEl proper divendres 10 de setembre, a les 18.30h es presenta a l'escenari 2 de la Setmana del llibre en Català (Moll de la Fusta de Barcelona) el llibre Primavera, la darrera novetat de Verdaguer Edicions i el darrer dels 14 volums de la col·lecció Obra Completa en Edició Crítica de Jacint Verdaguer.\nUn acte a càrrec de M. Àngels Verdaguer, una de les curadores de l'obra, i Anna Maluquer, poeta i lectora.\nVerdaguer Edicions, estarà situada durant els 10 dies de la fira al mòdul número 11 de la Fira.\n'Primavera', de Jacint Verdaguer, és la segona edició revisada de 'La Pomerola. Primavera', i substitueix la primera editada el 2013. L'aparició, el 2019, d’un manuscrit al·lògraf localitzat en el fons Francesc Matheu de la Reial Acadèmia de Bones Lletres de Barcelona, demostra, sens cap dubte, que Verdaguer el 1896 va presentar el poema —amb el títol 'Primavera'— als Jocs Florals de Barcelona. El poema obtingué una menció honorífica a la Flor Natural, però el fet fou silenciat, ja que només consta a les actes no publicades del certamen.\nEditem, en aquest volum de l'Obra Completa en Edició Crítica, la darrera versió coneguda d’aquesta remarcable composició no publicada per Verdaguer ni pòstumament pels marmessors ni per Matheu que en guardava la còpia. Més de cent anys hem hagut d’esperar per conèixer l’últim poema llarg verdaguerià, escrit a 51 anys, en ple conflicte, amb el qual volia provar la seva plena capacitat creativa. A 125 anys de la participació als Jocs, publiquem 'Primavera', que té un evident fons autobiogràfic —el vell trobador torna a la masia de la seva infantesa on ja ningú no el coneix i conta com, dalt la Pomerola, visqué l’èxtasi iniciàtic de la poesia.\nPrimavera, de Jacint Verdaguer, a cura de M. Àngels Verdaguer, Ricard Torrents i Ramon Pinyol. Verdaguer Edicions, 2021.\nCol·lecció Obra Completa Edició Crítica\nMés info: http://www.verdagueredicions.cat/cataleg/primavera/


Introducció - L'Europa del Barroc | Recurso educativo 516804 - Tiching\nIntroducció - L'Europa del Barroc\nEl segle XVII a Europa va ser una època de crisi i de transformacions econòmiques. Així, durant aquesta centúria es van produir crisis agràries i epidèmies que van dificultar el creixement de la població. Però, alhora, també es van desenvolupar el comerç marítim i la producció de manufactures, que van fer augmentar la influència i el poder de la burgesia. [...]\n992 lo han visto\nL'Europa del Barroc\nActivitats finals - L'Europa del Barroc\nReflexiona. Les migracions d'espanyols\nAvaluació final - L'Europa del Barroc\nSintetitza. Els moviments migratoris a Espanya


Normativa de creació i funcionament de les càtedres d’empresa a la UPF - Seu electrònica (UPF)\nNormativa de creació i funcionament de les càtedres d’empresa a la UPF/\nAcord de Consell de Govern de 14 de desembre del 2018\nSobre la creació de les càtedres d’empresa\nArticle 1. Definició, objecte i règim jurídic de les càtedres d’empresa\n1.1. Les càtedres d’empresa constitueixen una fórmula de col·laboració entre la Universitat Pompeu Fabra (UPF) i les empreses, fundacions, associacions, administracions públiques i altres entitats públiques o privades (denominades d’ara en endavant l’“empresa”). L’objectiu comú d’ambdues és realitzar activitats relacionades amb la docència, la recerca, la difusió del coneixement i la promoció de la cultura en una àrea d’interès comú i durant un temps determinat.\n1.2. La iniciativa de creació de les càtedres d’empresa correspon al personal docent i investigador (PDI) de la UPF. Així mateix, la iniciativa pot provenir de qualsevol dels òrgans de govern de la UPF o del desenvolupament d’un conveni de col·laboració de la Universitat Pompeu Fabra.\nArticle 2. Procediment de creació\n2.1. La sol·licitud d’establir una col·laboració mitjançant una càtedra d’empresa, l’ha de presentar un membre del PDI, que actuarà com a “promotor” durant el procés de tramitació de la proposta, i serà la persona de contacte i responsable d’aquesta mentre es constitueixi formalment la càtedra. Aquesta persona no ha de ser necessàriament qui n’assumeixi la direcció, un cop creada.\n2.2. Les càtedres poden ser proposades amb una o més entitats públiques o privades (nacionals o internacionals) externes a la UPF, entenent com a externes aquelles entitats que no tinguin participació de la UPF o en les quals la participació de la UPF, bé accionarial o bé en els òrgans col·legiats de govern, sigui minoritària.\n2.3. El promotor d’una càtedra d’empresa ha de presentar una proposta dirigida al Rectorat, a través de la unitat UPFund-Patrocini i Mecenatge, qui la sotmetrà a avaluació per part del vicerectorat que tingui delegades les competències en l’àmbit del patrocini i mecenatge.\n2.4. La proposta ha de contenir necessàriament un programa d’activitats i una memòria justificativa, que ha d’incorporar, com a mínim, la informació següent:\nRaons que justifiquen la proposta\nObjectius i pla general d’actuació\nPla de despeses i proposta econòmica de finançament\n2.5. El vicerectorat competent en la matèria valorarà l’oportunitat de la proposta presentada i la seva idoneïtat, en funció de les actuacions que s’hagin de realitzar que justifiquin la seva creació. Si és aprovada, la creació de la càtedra d’empresa es formalitzarà mitjançant la signatura d’un conveni de col·laboració entre la UPF i una o més entitats externes.\nArticle 3. Conveni de creació de les càtedres d’empresa\n3.1. Les càtedres d’empresa s’han de formalitzar mitjançant la signatura d’un conveni de col·laboració entre la Universitat i l’empresa o entitat col·laboradora, segons els objectius i les condicions acordades.\n3.2. El conveni ha de recollir almenys, entre d’altres, els aspectes següents:\nLa descripció de les activitats que s’han de desenvolupar sota l’empara de la càtedra, tal com es detalla en l’article 5 d’aquesta normativa.\nLa durada de l’acord, que seguirà les condicions establertes a l’article 6 d’aquesta normativa.\nLes condicions econòmiques, d’acord amb l’article 9 d’aquesta normativa.\nLa proposta de direcció de la càtedra, d’acord amb els punts que estableix l’article 8 d’aquesta normativa.\nLa proposta dels membres i les activitats de la Comissió Mixta de Seguiment, d’acord amb els punts que estableix l’article 8 d’aquesta normativa.\nEl compromís per part de l’empresa col·laboradora i de la UPF de divulgar l’existència de la càtedra en totes les comunicacions institucionals que facin referència a les activitats desenvolupades per la càtedra.\nArticle 4. Dinamització i gestió dels convenis de les càtedres d’empresa\n4.1. La dinamització d’iniciatives per promocionar el mecenatge i la creació de càtedres d’empresa correspon al personal docent i investigador (PDI), als grups de recerca i a l’estructura acadèmica de la UPF.\n4.2. La unitat UPFund-Patrocini i Mecenatge ha d’informar i assessorar la comunitat universitària sobre la creació de les càtedres d’empresa i gestionar-ne la formalització mitjançant el conveni corresponent.\n4.3. El director o directora de la càtedra ha de ser un acadèmic vinculat a la Universitat, de reconegut prestigi i experiència —consensuat amb l’empresa i designat pel rector o rectora—, que exerceix el rol de màxima responsabilitat en la gestió de la càtedra i que té com a funcions la direcció i la realització de les activitats previstes en el programa de treball de la càtedra, així com la gestió dels recursos econòmics. Per facilitar la gestió econòmica, el director o directora de la càtedra comptarà amb el suport de la seva unitat de gestió i administració (UGA) i de la secció econòmica del campus corresponent.\nArticle 5. Activitats\n5.1. Les activitats que han de desenvolupar són les establertes en el conveni de creació de la càtedra d’empresa i les acordades per la Comissió Mixta de Seguiment a què es refereix l’article 8.\n5.2. Entre altres activitats considerades d’interès mutu s’inclouen a títol orientatiu les següents:\nBeques predoctorals i postdoctorals\nPremis a treballs de fi de carrera\nIncentivació de la cooperació educativa (estudiants en pràctiques)\nCol·laboració en els plans de formació de l’empresa/entitat\nPromoció de trobades d’experts en l’àrea d’interès de la càtedra\nDesenvolupament de línies de recerca conjunta\nRealització de treballs de recerca\nRealització de tesis doctorals en cooperació amb l’empresa\nPromoció de trobades nacionals i internacionals d’experts sobre temes d’interès\nCooperació per obtenir projectes de recerca en l’àmbit català, espanyol i europeu\nActivitats de divulgació i transferència de coneixement\nRealització de jornades de divulgació tècnica i tecnològica\nCol·laboració en la promoció d’esdeveniments tècnics i científics\nPotenciació de la realització de publicacions sobre temes d’interès\nSuport a les tesis doctorals en l’àmbit d’interès de la càtedra\n6.1. Les càtedres d’empresa formalitzen una relació estable entre una empresa i la Universitat (de caràcter plurianual), que permet posar en marxa activitats que requereixen certa continuïtat en el temps.\nPer aquest motiu, la durada mínima d’aquests convenis és de 3 anys, prorrogables per mutu acord de les parts.\n6.2. El director o directora de la càtedra (amb el vistiplau de la Comissió de Seguiment) és l’encarregat de presentar la proposta de pròrroga de la càtedra.\nArticle 7. Extinció\nLa càtedra d’empresa pot deixar de ser reconeguda per la UPF com a tal si es demostra la seva inactivitat en la memòria anual d’activitats, o l’entitat o entitats externes col·laboradores no fan les aportacions establertes en el conveni.\nEstructura i òrgans de direcció\nArticle 8. Estructura de les càtedres d’empresa\n8.1. El model de govern de les càtedres vol potenciar que l’empresa i la Universitat presentin conjuntament la realització d’activitats d’interès comú. Per això, la direcció d’aquestes és responsabilitat d’un director o directora de la càtedra i d’una Comissió Mixta de Seguiment.\n8.1.1. Director o directora de la càtedra\n8.1.1.1. El director o directora de la càtedra serà un acadèmic vinculat a la UPF de reconegut prestigi i experiència nomenat pel rector un cop escoltada l’empresa o institució patrocinadora de la càtedra i la unitat acadèmica de referència.\n8.1.1.2. El director o directora de la càtedra és el responsable de l’execució i el seguiment de les activitats previstes.\n8.2. La Comissió Mixta de Seguiment apareixerà en el conveni que regula la col·laboració i decideix les activitats que s’han de realitzar i la corresponent distribució pressupostària. Estarà formada, paritàriament, per representants de l’empresa o entitat col·laboradora i de la Universitat:\nVicerector o vicerectora que tingui delegades les competències\nDirector o directora de la càtedra\nDos representants designats per l’empresa o entitat col·laboradora\nLa Comissió Mixta es reunirà, almenys, una vegada a l’any, i tindrà entre d’altres, les funcions següents:\n—Fer el seguiment, la vigilància i el control de l’execució del conveni i dels compromisos adquirits.\n—Aprovar els programes d’actuació de la càtedra, amb detall de les activitats que s’han de realitzar i la corresponent assignació pressupostària.\n—Fer el seguiment i l’avaluació de les activitats desenvolupades.\n—Aprovar el pressupost.\n—Aprovar la memòria anual d’activitats.\n—Adoptar els acords necessaris per al compliment de les finalitats i els objectius de la càtedra, d’acord amb la normativa de la UPF i el mateix conveni de creació.\nRègim econòmic i compromisos de les parts\nArticle 9. Dotació econòmica\n9.1. Amb la finalitat de poder executar les activitats de la càtedra, l’empresa es compromet a dotar-la, durant el període de durada del conveni, amb una aportació fixa anual.\n9.2. Per a les càtedres d’empresa, l’aportació mínima són 30.000 € anuals.\n9.3. Dintre del pressupost de la càtedra s’ha de distingir entre:\n9.3.1. Costos d’execució: tots els costos necessaris per desenvolupar les activitats de la càtedra.\n9.3.2. Costos indirectes: la universitat aplicarà, en concepte de costos indirectes, el percentatge que estableixi la normativa vigent d’aplicació de cànons de la UPF.\n9.4. Al conveni de creació de la càtedra s’establiran els terminis en què es faran les aportacions econòmiques per part de l’empresa/entitat col·laboradora i les possibles modificacions de les aportacions anuals.\nArticle 10. Unitats de gestió econòmica\n10.1. La distribució del pressupost es farà segons allò acordat al conveni de creació de la càtedra i/o a la Comissió Mixta de Seguiment.\n10.2. Per facilitar la gestió econòmica, el director o directora de la càtedra comptarà amb el suport de:\n10.2.1. La unitat de gestió i administració (UGA) corresponent.\n—Per gestionar i tramitar totes aquelles sol·licituds de despeses associades a la càtedra (per exemple, contractació de personal, beques, liquidacions de viatges, serveis externs, etc.).\n—Per donar suport, si escau, a la realització d’activitats (espais, logística...).\n10.2.2. La secció econòmica del campus corresponent.\n—Per obrir els segments econòmics, fer la dotació de crèdit i la gestió de pagaments.\n—Per preparar, si escau, l’informe econòmic de les despeses fetes.\nArticle 11. Compromisos de difusió de la UPF\nLa UPF es compromet a difondre la participació i la col·laboració de l’empresa en totes les activitats que faci la càtedra d’empresa. Aquest compromís inclou, entre d’altres:\n1. La presentació pública de la càtedra d’empresa.\n2. La inclusió d’informació de la càtedra d’empresa a la pàgina web de la UPF.\n3. La difusió de la càtedra d’empresa en la comunicació derivada de les activitats realitzades.\n4. La menció en les memòries anuals i altres publicacions corporatives de la UPF.\n5. La recepció d’informació periòdica de la UPF.\n6. La participació en actes de reconeixement a entitats patrocinadores de la UPF.\n7. La presència del logotip de les entitats col·laboradores al portal UPFund-Patrocini i Mecenatge.\n8. La menció en notícies publicades en els mitjans de comunicació propis de la UPF.\n9. La invitació als actes institucionals i acadèmics de la UPF.\nArticle 12. Ús de la marca\nTant l’empresa com la UPF poden fer ús de la marca de les altres parts del conveni de col·laboració exclusivament en relació amb les activitats realitzades a l’empara de la càtedra, prèvia aprovació per escrit de l’altra part.\nTitularitat dels drets de propietat intel·lectual\nArticle 13. Titularitat dels drets per a les càtedres d’empresa\nLa titularitat dels drets sobre els resultats generats sota el conveni de la càtedra d’empresa correspon a la UPF. La formalització d’una càtedra no suposa la cessió o la transmissió de cap dret de propietat intel·lectual o industrial titularitat de les parts.\nDisposició transitòria. Adequació a la normativa\n1. Les actuals càtedres d’empresa han d’adequar-se a la present normativa en el moment de renovar-les.\n2. Si cap de les càtedres d’empresa existents abans de l’aprovació d’aquesta normativa no ha reportat cap activitat durant dos anys consecutius i/o les entitats col·laboradores no han fet les aportacions econòmiques establertes en el conveni corresponent, el vicerectorat amb les competències en l’àmbit del patrocini i mecenatge pot proposar al rector o rectora que les cancel·li.\nAquesta normativa entrarà en vigor al dia següent de la seva aprovació per Consell de Govern de la Universitat Pompeu Fabra.


Ada Nardella Fontanet: 2014\nPublicado por briseida en 07:21\nUna nova vida a Suècia\nFa cinc mesos que no escrivim i en aquest temps la nostra vida ha canviat radicalment. Des de setembre vivim a Lund, a l'extrem sud de Suècia, i tot just ara podem començar a dir que ens estem adaptant...\nJa feia un parell d'anys que consideràvem l'opció de marxar a viure a l'estranger i el projecte es va materialitzar aquest estiu. Pesaven la crisi i les retallades, la manca d'opcions laborals (especialment per mi, que vaig tenir la brillant idea d'estudiar Periodisme), però també les ganes de viure una nova experiència i d'allunyar-nos del dolor viscut, tot i que això no serà mai del tot possible.\nInicialment volíem inscriure l'Ada en una llar sueca d'agrupament (similar a la de Cerdanyola), però vam canviar d'opinió i vam decidir-nos per una escola internacional. La idea era facilitar la transició lingüística i escolar si més tard marxàvem a un altre país, però no va sortir com esperàvem. Lamentablement, l'escola no estava preparada per a nens com l'Ada i, el que és pitjor, no volia estar-ho. El pas per l'Escoleta de Bellaterra havia estat tan positiu que gairebé havíem oblidat que teníem una filla "especial", però aquí es van encarregar de recordar-nos-ho dient que necessitava una atenció d'1 a 1, que s'enfilava en llocs perillosos, que queia massa sovint, que tenia accidents amb el pipí... Quan la direcció del centre va decidir (unilateralment i sense cap reunió prèvia amb nosaltres) reduir la jornada escolar de l'Ada al mínim legal (3 hores diàries), vam mobilitzar-nos i, després d'exposar el problema a l'Ajuntament, vam entrevistar-nos amb la directora del centre que havíem barallat com a primera opció. Per sort tot va anar molt ràpid i, tres setmanes més tard, l'Ada va començar a la llar pública sueca amb una nurse assistint-la per facilitar l'adaptació. En aquest segon centre tenen molta més experiència amb nens de tot tipus (oients, sords o amb altres discapacitats) i sembla que ja li han agafat la mida a la lleona. No s'ofeguen en un got d'aigua ni els cauen els anells quan un nen embruta els pantalons, i el projecte educatiu és molt més consistent que en l'escola internacional.\nDesprés d'un parell de mesos molt difícils (especialment per a mi, que he reviscut totes les meves pors i paranoies), la situació sembla reconduida. L'Ada va molt contenta a la llar (i dic llar perquè a Suècia els nens no van a l'escola fins que tenen 6 anys) i les mestres es mostren satisfetes amb els seus progressos. El control d'esfínters encara és una assignatura pendent (l'Ada mai no demana d'anar al WC però abans de començar el curs feia setmanes que s'aguantava el pipí les hores que fos necessari, cosa que va deixar de fer a la primera escola), però a canvi anem millorant en autonomia personal. Ara la lleona se sap treure i posar les botes tota sola (una altra cosa és que vulgui), l'abric, la "xarpa" (la bufanda) i la gorra, i suca la mantega al pa com qualsevol altre nen suec (tinc pendent parlar de l'educació preescolar sueca i del seguiment dels nens sords aquí, molt diferent del català).\nQuant al llenguatge, i després d'uns mesos d'estancament, estem veient grans progressos. Suposo que tant de garbuix no facilita les coses i quatre llengües (català, italià, castellà i suec) necessiten un temps per assentar-se, però el vocabulari multiidioma no para d'augmentar i ara ja hi ha 4 paraules en suec (titta=mira, vatten=aigua, mjölk=llet, hej då=adéu) i segurament altres que nosaltres no escoltem a casa. També observem que comença a descobrir les potencialitats del llenguatge oral com a eina de comunicació, i és freqüent que ens deixi anar rotllos llarguíssims sense vocalitzar ni articular, amb la qual cosa no entenem quasi res... En fi, l'important és que, tot i els nostres dubtes i els "professionals" que a vegades ens fan dubtar, l'Ada va progressant al seu ritme.\nTambé ha esdevingut una comentarista de dibuixos (la Pimpa i la Peppa Pig han cedit el lideratge al Pingu, el seu preferit actualment) i és molt divertit escoltar com nomena tot el que va veient a les imatges ("el sol", "el pingüí", "ha caigut", "no passa res", etc.). Un dia d'aquests hem de gravar un vídeo per immortalitzar aquests moments :)\nUs deixem un resum d'aquests mesos en imatges perquè veieu com ha crescut l'Ada (la nostra ex miniatura pesa ja 19,3 kg i medeix 117 cm!)\nJugant en un dels parcs que hi ha al nostre barri\nD'excursió al far de Kullen\nTornant de Karlstad\nL'habitació de l'Ada a Suècia\nAl Jardí Botànic de Lund\nAjudant el pare a bufar les espelmes del seu 37è aniversari\nThomanders Jul a Lund\nSortint de casa amb el pare\nJugant al jardí de la llar sueca\nUna salutació molt especial per als amiguets catalans de l'Ada i els professionals de l'Escoleta, el CREDAV de Sabadell i el DAPSI de Ripollet, que (malgrat la crisi i la manca de recursos) tan planer ens han fet el camí. Us devem molt i us portem sempre en els nostres cors!\nPublicado por briseida en 21:05


Bo per al pacte, dolent per a les Illes – El Periscopi\nAndreu Grimalt 04/11/2016\nSe sol dir que res uneix més que un enemic comú (i les estranyes aliances de tot tipus que s’han conformat al llarg de la història semblen confirmar aquesta màxima), pel que la investidura de Mariano Rajoy com a president i la marcada línia continuista del nou executiu es pot interpretar d’aquesta manera si parlam del pacte que va gestar el govern Armengol. Posar el focus en el Madrid ens mata pot servir als signants dels Acords pel canvi per minimitzar les desavinences internes, però encara que s’aconsegueixi fer pinya en un tema tan important com és la revisió del sistema de finançament, la permanència de Cristòbal Montoro com a ministre dels comptes allunya qualsevol esperança de canvi.\nAixí doncs, i gràcies en part al no dels dos diputats socialistes en el Congrés, Francina Armengol podrà resistir millor les envestides del partit que vol mantenir el precari equilibri entre el recolzament i l’oposició. Podemos ha vist com la negativa de Pons i Hernanz de plegar-se a les exigències de la gestora i la previsible continuïtat de les polítiques que menyspreen les illes els lleva arguments per seguir nedant entre dues aigües i reforça, encara que sigui temporalment, el pacte de governabilitat.\nA l’altra cara de la moneda, però, hi trobam els interessos de la nostra comunitat, que l’altre dia escenificava la unitat en contra d’un finançament injust, doncs és molt improbable que el mateix govern que fins ara ha ignorat les legítimes aspiracions de Balears es torni més receptiu davant les demandes illenques. O de veres us imaginau al ministre que incompleix les lleis estatutàries rectificant i negociant les reformes que necessita l’estat de les autonomies?


Speed dating laboral entre joves de cicles formatius de l’INS Josep Vallverdú i empreses de la comarca de les Garrigues\nÚltima sessió d’un projecte organitzat per l’Oficina Jove de les Garrigues\nAhir dimarts, 26 d’abril, es va dur a terme un speed dating laboral entre joves de cicles formatius de l'INS Josep Vallverdú de les Borges Blanques i empreses de la comarca de les Garrigues. Aquesta sessió, que ha tingut lloc a l'Aula Magna de l'institut, és l’última d’un projecte organitzat per l’Oficina Jove de les Garrigues, a través de la referent d’ocupació juvenil, en el que durant 10 sessions s’ha treballat amb els i les joves diferents competències laborals, com el mercat de treball, el currículum i les proves de selecció, entre d’altres.\nA la sessió d’speed dating van assistir un total de 9 empreses de la comarca i una vintena d’alumnes de segon dels cicles formatius de l’institut.\nL'objectiu principal d’aquesta sessió és que els i les joves que estan a punt de finalitzar els seus estudis postobligatoris, i que aviat s'inseriran al mercat laboral, coneguin el teixit empresarial de la comarca i alhora puguin practicar les entrevistes de feina, treballant de forma transversal l'arrelament al territori. Per altra banda, un altre objectiu és que les empreses de la comarca tinguin l’oportunitat de conèixer el talent jove que hi ha a la zona.


#ACTIVITAT: Aturem el vot xenòfob – SOS Racisme\n#ACTIVITAT: Aturem el vot xenòfob\n6 febrer 2014 6 febrer 2014 , General, eleccions europees, lluita contra el racisme, treball en xarxa, trobada, xenofòbia\nEl proper dissabte es celebra la primera acció de la campanya per aturar el vot xenòfob a les eleccions europees. Una campanya que iniciem des de SOS Racisme però en la que serà indispensable la implicació d’entitats a diferents punt del territori català. I en la que ens marquem un objectiu molt clar: davant el perill de creixement dels partits d’extrema dreta dins el Parlament, conscienciaem la ciutadania del perill real d’aquestes opcions i les greus repercussions que pot tenir per frenar aquest creixement.\nAquest primer acte, de fet, serà una trobada i jornada de treball entre entitats implicades en la lluita contra el feixisme i el racisme a nivell català, i on compartirem experiències, neguits, i es marcaran els objectius principals de la campanya d’acció i comunicació que ens ha d’ajudar a frenar el vot xenòfob als propers comicis. En total hi participaran unes 50 persones que es reuniran a l’espai Tecla Sala de L’Hospitalet.\nA la jornada comptarem amb la participació d’una representant de l’entitat anglesa Hope not Hate, que explicarà la seva experiència en la lluita contra el feixisme a la Gran Bretanya, aportant coneixements i idees.\nDesprés de la trobada, explicarem els resultats i properes accions.\n#COMUNICAT: Puentes, no armas!\n25 juny 2015 8 novembre 2018 , Destacats, General, control fronteres, FRONTEX, Migreurop\nCrida a favor d’una política d’acollida de migrants, solicitants d’asil i persones refugiades. Se estima que más de 20.000...\n1 juny 2009 1 juny 2009 , General, Històric de campanyes, CIE, Directiva de la Vergonya\nAcció Vox-Box: deixa el teu missatge Deixeu el vostre missatge demanant que a Europa es respectin els Drets Humans!...\nConvocatòria Laboral – Tec. Comunicació\n10 setembre 2021 13 setembre 2021 , General\nI tu, com comunicaries l’antiracisme? Des de SOS Racisme Catalunya obrim un procés de selecció per a la incorporació...\n#COMUNICAT: Demanem audiència al Consell d'Estat per fer-los arribar el rebuig als CIES#COMUNICAT: Exigim responsabilitats al Ministre d'Interior


Entre els dies 5 i el 7 de maig es va celebrar el XIV Congrés Nacional dels Procuradors d’Espanya, que organitza el Consejo General de Procuradores de España. L'esdeveniment, que va tenir lloc a la Universitat de Deusto de Bilbao, va comptar amb la presència de representants de la procura barcelonina.\nEl degà del Col·legi de Procuradors de Barcelona, Ignacio López Chocarro, va dur a terme el dia 6 de maig una ponència centrada en la dignitat de la professió, en relació amb la temàtica principal del congrés sobre el futur paper del col·lectiu de procuradors dins la societat.\nEl congrés va comptar amb la presència de diverses personalitats de l'àmbit judicial, com Carlos Lesmes i Rafael Català. Aquest últim va anunciar la reforma legislativa del sistema de subhastes electròniques per limitar-les als dies laborables fins a les 18 hores.\nPer a més informació, us recomanem:\n- Consultar aquí el programa del congrés\n- Consultar aquí les conclusions del congrés


Dol a Itàlia per la mort de tres bombers en una explosió intencionada\nEls fets han tingut lloc a la província d’Alessandria quan s’ha ensorrat una casa rural abandonada on s’han trobat bombones de gas i un detonador\ndimarts, 5 de novembre 2019 - 14:41h\nL'explosió ha causat l'ensorrament mortal de la casa | EFE\nTragèdia a Itàlia després que tres bombers hagin mort aquest dimarts a la matinada arran d’una explosió presumptament intencionada en una casa rural abandonada on s’hi havia originat un incendi. Es dona el cas que en aquesta casa s’hi han trobat bombones de gas i detonadors, cosa que apunten a que la desgràcia no ha estat un simple accident. Els fets han tingut lloc al municipi de Quargnento, a la província d’Alessandria, ubicada al nord-oest del país.\nDe les tres víctimes, dues han mort a l’acte i una altra ha estat localitzada entre la runa de l’habitatge hores després dels fets. A més, dos bombers més han resultat ferits greus. Durant les tasques d’extinció del foc s’ha produït una explosió, però ha estat una segona detonació la que ha acabat esfondrant tota la casa i provocant la tragèdia. Els morts són Matteo Gastaldo (46 anys), Marc Triches (38) i Antonio Candido (32).\nLa troballa del detonador i de les bombones de gas ha estat clau perquè el fiscal cap d’Alessanria, Enrico Cieri, s’hagi decantat per l’explosió intencionada. De fet, es treballa amb la hipòtesi que la detonació s’emmarqui en una disputa per la possible venda de la casa abandonada. Les autoritats del país ja han expressat el seu dol als equips d’emergència i als familiars de les víctimes.\n«És un dolor per a tota Itàlia», ha expressat en el seu compte de Twitter el president del govern italià, Giuseppe Conte, enviant el seu suport a la família i als companys de les víctimes. «Són sempre herois en primera línia per protegir-nos", ha afegit. En la mateixa línia s'ha pronunciat el president de la República, Sergio Mattarella, que ha expressat el seu dolor pels esdeveniments.\n😡Abusa sexualment de 2 nenes de 8 i 13 anys i el condemnen a menys de 3 anys\nEnxampats de matinada forçant un magatzem a Osona\nItàlia Explosió Defunció


Casa amb moltes posibilitats a Riudellots\n> VENDA > CASA > ALTRES ZONES > Riudellots de la Selva > HJ001\nCASA AMB MOLTES POSSIBILITATS A RIUDELLOTS\nA la planta baixa, recentment reformada, trobem la zona de dia amb un ampli menjador amb molta llum i accés directe al jardí de 40 m2, accés amb el qual també hi compta la cuina, completament equipada, que a més de facilitar aquells àpats al jardí amb l'accés directe, també té espai suficient per disposar d'una taula per 4 persones còmodament.\nSeguim a la planta baixa on també hi trobem una habitació doble, que actualment fa les funcions d'habitació de jocs, però que es pot destinar a despatx o qualsevol ús que vulguem donar-li, fins i tot podrem ampliar el menjador!\nUn bany, un traster i l'accés al pàrquing de 17 m2 completen la planta.\nPujant les escales accedim a la zona de nit. Hi trobem un rebedor que compta amb armaris encastats, a més de fer les funcions de distribuïdor de les diferents estances.\n4 habitacions dobles amb molt d'espai, i amb molta llum, gràcies al fet que tenen accés a balcons propis amb vistes al poble.\nUn bany complet amb banyera i una habitació individual completen la planta superior d'origen de l'habitatge.\nTota la casa està aïllada amb tancament de PVC amb doble vidre i equipada amb calefacció a gas ciutat, pel que el confort en aquesta casa, la tranquil·litat de Riudellots i el fàcil accés a tots els serveis i vies de comunicació principals, fan d'aquesta casa una oportunitat de començar una nova vida de poble.\nLa finca està llogada i temporalment hi ha restringides les visites arrel de la situació sanitària


En som dues: de maig 2015\nSuposo que ja us heu adonat que últimament estic fent més ganxet que costura. És un tema d´inmediatesa. Las bossa de ganxet la tinc sempre aprop i la màquina de cosir........em fa mandra muntar, desmuntar..... Suposo que moltes sabeu de què parlo. Això no vol dir que no cusi. Em relaxa i em distreu però ho faig quan tinc una estoneta llarga lliure.\nInvestigant, investigant amb el ganxet he trobat les cistelles amb corda. Amor a primera vista. La tasca més important va ser trobar el material. No va ser cosa fàcil. El que trobava es disparava de preu i amb les despeses d´enviament i el que pesen ni us explico al preu que sortia cada bobina.\nPerò les vaig trobar!!!! Soc una mica cabuda però quan una cosa m´agrada no paro fins que ho aconsegueixo.\nCrec que el resultat és preciós i hi trobo un munt d´utilitats. Com a funda de test, cistella multiusos, uns estalvis per la taula.....\nQue passeu una feliç setmana!!!!\nPublicat per En som dues a 22:40 2 comentaris:\nEtiquetes de comentaris: corda, ganxet


Minicrònica del ple ordinari 18/11/2015 – Compromís per Bonrepòs i Mirambell\nSeguint amb el que hem fet des que vam començar la legislatura, a banda de llegir la nostra minicrònica, ja pots vore el vídeo íntegre en l’apartat “Plens” de la web de l’ajuntament.\n1.- Aprovació, si s’escau, de les actes anteriors. Es van aprovar les actes per unanimitat.\n2.- Modificació de l’Ordenança de Trànsit. Del que es tractava era d’adequar l’ordenança als talls que es fan del carrer del Pilar i Macarella a l’entrada i eixida de l’escola. Amb esta ordenança queden regulats esos talls i a més es possibilita al veïnat poder entrar i eixir seguint unes normes. S’aprova per unanimitat.\n3.- Creació del Consell Municipal de Cultura i aprovació del seu Reglament. Després de 3 reunions prèvies on han participat totes les associacions culturals del poble i un representant de cada grup polític (el PP només ha assistit a una de les reunions) s’ha presentat una proposta de reglament consensuada per tots. Aquest órgan autònom servirà per coordinar el treball de les associacions, promoure el patrimoni local, assessorar la regidoria en matèria cultural, etc. El reglament e breu estarà a la web de l’ajuntament per a la seua consulta. Aquest punt s’aporvà amb els vots a favor de Compromís i PSOE i l’abstenció del PP.\n4.- Modificació del Reglament del Consell Agrari Municipal. La modificació feia referència a la composició d’aquest òrgan per afegir representants de les Denominacions d’origen i representants de llauradors i llauradores joves. S’aprova per unanimitat.\n5.- Aprovació de la modificació de crèdit número 7. Aquesta modificació planteja destinar uns diners per a serveis socials (renda garantida mes de desembre i per evitar pobresa energètica) i 2 per a cooperació internacional (ACNUR refugiats de Síria i Sahara per les inundacions) que corresponen a l’1€ solidari de tomatà, calderes i paelles i també una partida per a pagar la part de la paga dels funcionaris que se’ls devia. S’aprova per unanimitat.\n6.- Modificació de l’ordenança fiscal reguladora de la taxa per utilització privativa o aprofitament especial del domini públic local de subsòl, sòl i vol de la via pública. Aquesta modificació es fa per posar negre sobre blanc la taxa que s’ha de pagar pels guals i per la placa. Així mateix també es regula posar en la placa els metres de gual qu eté cada propietari. Fins ara no hi havia res escrit al respecte. S’aprova per unanimitat.\n6.- Aprovació del Pla Econòmic Financer en relació amb les actuacions a realitzar dins de les ajudes per a l’actuacions financerament sostenibles concedides a l’Ajuntament de Bonrepòs i Mirambell per la Diputació de València. Aquest punt també fa referència a la subvenció de la diputació i é suna formalitat perquè ja s’havia aprovat un Pla Econòmic Financer en el mes de juliol. S’aprova per unanimitat.\n7.- Mocions Compromís:\nBarranc del Carraixet: Es demana que es declare el barranc al seu terme com Espai Natural Local i se li exigeix a la Confederació i a les diferents administracions que vetlen per al seua conservació i que s’adeque com a via verda. S’aprova per unanimitat.\nPer l’eliminació de la violència contra les dones: Es demana que totes les administracions consideren la violècnia de gènere com a qüestió d’estat i a més es plantegen uns compromisos també a nivell local. S’aprova per unanimitat.\nPer un finançament autonòmic just: Es demana al govern de l’estat que reconsidere el sistema de finançament autonòmic per corregir la doble injustícia que representa per als valencians i valencianes rebre quasi d’15.500 milions d’euros menys del que ens correspondria (període 2002-2013) i menys inversions de les que ens correspondria per població. S’aprova per unanimitat.\n8.- Mocions del PP:\nRenúncia sous mes de desembre: El PP planteja que tots els regidors i regidores donem el sou/indemnització del mes de desembre per a contractar a una persona per a ajuda a domicili. La regidora de benestar social (Rosabel-Compromís) llig un informe de la tècnic en serveis socials de que aquest servei està perfectament cobert i tots els usuaris/usuàries estan ben atesos. El PP ho posa en dubte sense aportar cap document. Compromís a més reclaca que del que es tracta és de demanar justícia social i exigir el compliment dels drets de totes les persones no de fer caritat. A banda es recalca que durant el govern del PP no es va fer cap gest d’aquest tipus de forma sistemàtica i per tant és una moció populista i poc rigorosa. La moció es rebutja amb els vots de Compromís i PSOE i els vots a favor del PP.\nAmpliació subvenció perfils educatius: El PP proposa que tots els diners que ingresse l’ajuntament per part de la Diputació i la Generalitat pel programa Xarxa Llibres siguen inclosos íntegrament com a ajudes a l’escolarització de 0 a 3 anys en el pressupost del 2016. La regidora d’educació (Rosella-Compromís) explica que l’any que ve s’abordarà el tema d’aquest tipus d’ajudes sempre amb criteris d’equitat atenent les necessitats de les famílies amb més recursos i que no es pot aprovar esta proposta sense cap valoració econòmica. Es rebutja la moció amb els vots en contra de Compromís i PSOE i els vots a favor del PP.\nConvocatòria de plaça d’oficial de policia local: El PP demana que es convoque la plaça però s’explica que això de moment és impossible perquè com el nostre ajuntament no té estabilitat pressupostària i per tant no és possible fer aquesta oferta pública. Es rebutja la proposta amb els vots a en contra de Compromís i PSOE i els vots a favor del PP.\n9.- Mocions PSOE:\nDerogació Llei de racionalització i sostenibilitat de l’administració local: Aquesta llei entraria en vigor en gener de 2016 i per a nosaltres, com a poble de menys de 20.000 habitants ens retalla moltes competències que repercuteixen directament en el benestar dels ciutadans com ja vam explicar en el seu moment. S’aprova Amb els vots a favor de Compromís i PSOE i els vots en contra del PP.\n10.- Moció conjunta:\nDefensa del Carraixet i demanda a la Confederació d’actuacions pel risc d’emergències: Aquesta moció es presentarà a tots els pobles de la riberencs amb el barranc de Carraixet. S’aprova per unanimitat.\n11.- Informes de presidència. L’alcalde informa de la reunió d’alcaldes de l’àrea metropolitana amb la Consellera d’Infraestructures per millorar transport públic, que se’ns ha pagat tot el deute de la Generalitat corresponent a l’any 2014 (218.000€), reunió Rosabel (Compromís) per adequar la vivenda social que tenim al municipi.\n12.- Informes organismes supramunicipals. Rubén informa que ha assistit com a representant de l’ajuntament a la constitució de l’EMSHI, al plenari Mancomunitat del Carraixet en el que s’abordà el deute amb l’empresa TETMA i una reunió del Consorci de Serveis Socials de l’Horta Nord. Rosella informa dels plenaris de l’EMTRE i de la reducció de la taxa TAMER. Mª José ha assistit a la constitució i organització del Consorci de Bombers. Rosabel ha assistit al plenari de constitució del PACTEM Nord.\n13.- Precs i preguntes. Compromís preguem que la regidora T.Trives es disculpe pels insults que va llençar a un veí del poble, la regidora es nega. El PP pregunta a l’alcalde per la seua intervenció durant la visita de la Peregrina al poble. El PP pregunta sobre la presència de la nostra regidora Rosella en les assamblees de preparació de la Fira solidària del dia 29 de novembre, al que contestem dient que la regidora és també regidora de participació ciutadana i a més explica que el que s’ha fet és acomplir l’acord de ple. Finalment es debat el problema aparegut respecte a la segona fase de l’ampliació de l’escola.\n←Retirada de les plaques franquistes de les façanes del poble\nAmpliació de l’escola, en quin punt estem→


Ajuntament de la Roca del Vallès/Apunta't al procés participatiu per millorar la convivència i el civisme\nData i hora oficials: 25/05/2022 22:19\nApunta't al procés participatiu per millorar la convivència i el civisme\nÚltima revisió 03-11-2021 11:25\nApunta’t-hi! Trobaràs el formulari aquí: https://participa311-larocadecideix.diba.cat/processes/civismeiconvivencia/f/2523/\nEls efectes de la pandèmia en la nostra societat són cada cop més evidents. La reclusió a les nostres llars, patir per la salut, la feina, l’escola... Gestionar la incertesa ha estat tot un repte. Si bé la convivència sempre és un tema complex que preocupa a gran part de la població, ara més que mai cal fer un esforç per millorar les nostres relacions i conviure en harmonia als nostres barris. Així, l’Ajuntament impulsa el procés participatiu de Convivència i Civisme a la Roca del Vallès. Joves i espai públic, cura de l’entorn natural, horaris d’actes, respecte a la gent gran... Un seguit de temes de molt interès que es volen treballar de manera participada. Ja s’ha fet la ponència política i ara les persones que vulguin formar part del Grup Impulsor, només cal que ho comuniquin a l’Ajuntament. Durant aquest darrer trimestre de l’any es constituirà i es començarà a treballar.\nYolanda Guarinos, regidora de Participació Ciutadana, ha explicat: "El veïnat i el consistori volem treballar plegats, de manera col·laborativa, facilitant la informació i aconseguint una major implicació per resoldre els reptes que ens afecten a totes i tots. Aquest és l’esperit de la participació ciutadana, i el ferm compromís d’aquest govern".\nFormulari per formar part del Grup Impulsor\nWeb de processos participatius de la Roca del Vallès


Molins de Rei viurà una Festa Major repartida pels barris i amb aforaments limitats | Viu Molins de Rei\nL’alcalde, Xavi Paz, amb la regidora de Cultura i el primer tinent d’alcaldia // Roger Cuartielles\nMolins de Rei ja escalfa motors per celebrar la Festa Major de Sant Miquel 2020, que es concentra en els caps de setmana del 18 al 20 de setembre, i del 25 al 27. L’objectiu és celebrar una festa grossa respectant al màxim les mesures sanitàries dictades i evitant les aglomeracions, en un context marcat per la pandèmia del coronavirus.\nPer això des del consistori han ideat una Festa Major més descentralitzada que de costum i que, sobretot durant el primer cap de setmana, es repartirà per diferents barris del municipi com per exemple els de La Granja, el de Bonavista, el Centre Vila i el del Canal.\nÉs una proposta lúdica que s’ha elaborat en col·laboració amb les entitats veïnals de cada zona i que tindrà com a plats forts activitats com conta contes, monòlegs, havaneres i jocs a l’aire lliure.\nTres escoles diferents com a epicentre\nEl segon cap de setmana la filosofia descentralitzadora es mantindrà, però en aquest cas les activitats es concentraran als patis escolars de tres centres educatius diferents: La Sínia, el Palau i el Pont de la Cadena. En cadascun d’ells s’hi programaran activitats com sessions de cinema i circ.\nDurant el segon cap de setmana també hi haurà activitat al Parc de la Mariona, on aterrarà una fira d’atraccions que també tindrà aforament limitat i que, com l’any passat, reduirà els decibels per garantir l’accessibilitat a infants amb autisme i hipersensibilitat auditiva.\nDe fet, els aforaments limitats seran el pa de cada dia en una Festa Major en què la majoria de propostes també es duran a terme a l’aire lliure per evitar els llocs tancats, tot i que també hi haurà activitats a La Peni i al Foment, on per exemple diumenge 20 de setembre aixecarà el teló la comèdia ‘Els Brugerol’ amb l’actriu molinenca Estel Solé.\n“Hi haurà propostes per a tots els gustos i algunes de les activitats també es repetiran en diferents passis perquè més gent hi pugui assistir”, ha avançat la regidora de Cultura, Ainoa García, aquest dimecres en la roda de premsa de presentació de la programació de la Festa de Sant Miquel, on sobretot ha volgut insistir en què es tracta d’una “Festa Major segura”.\nPer això, a cadascun dels actes caldrà inscriure-s’hi prèviament a través del web de l’Ajuntament, on a partir d’aquest dijous s’hi penjarà el programa d’activitats complet. A l’hora d’accedir als recintes també es prendrà la temperatura als assistents i es facilitarà gel hidroalcohòlic.\n“Fem la Festa Major que podem fer a hores d’ara”, ha remarcat l’alcalde, Xavi Paz, que ha volgut deixar clar que a causa de la pandèmia la programació podrà patir modificacions fins a l’últim moment. “Poden aparèixer canvis, que anirem comunicant al web de l’Ajuntament”, ha advertit.\nPaz també ha aprofitat l’ocasió per fer una crida a la responsabilitat: “Esperem que no es faci servir la Festa Major per a saltar-se les normes sanitàries”. De fet, l’Ajuntament es reserva el dret de modificar la programació del segon cap de setmana en funció de com vagi el primer.\nL’equip de govern ha presentat la programació de Festa Major a la Sala d’Actes de Ca n’Ametller // Roger Cuartielles\n“Festa Major de transició”\nPel govern municipal format pel PSC i Junts per Molins es tracta d’una “Festa Major de transició” a l’espera que l’any vinent la celebració pugui recuperar el seu esperit habitual amb les tradicionals activitats de foc, la cursa de Sant Miquel i la Bicicletada, que són algunes de les propostes que han quedat anul·lades per la pandèmia.\nTot i així, sí que es mantindran activitats tradicionals com la passada dels Gegants i la dels Grallers, que recorreran el Centre Vila el cap de setmana de Sant Miquel. Des de l’Ajuntament, però, han prohibit que se’ls pugui seguir en cercavila per evitar aglomeracions.\nDe fet, el coronavirus també ha obligat a capgirar activitats com el pregó, que aquest divendres dona el tret de sortida al primer cap de setmana de festa grossa i que combinarà presencialitat amb virtualitat al pati de Ca n’Ametller. “No hi haurà un pregoner en concret, sinó que diferents persones explicaran què significa per a elles la Festa Major”, ha concretat la regidora de Cultura.\nTampoc hi haurà els habituals concerts i espectacles a la plaça de la Llibertat, ni el tradicional Vermut dels Miquels el dia 29, tot i que l’Ajuntament no llança la tovallola i espera que l’associació Els Miquels potser acabi celebrant algun acte finalment.\n“És una Festa Major en evolució”, ha dit el primer tinent d’alcalde, Ramon Sánchez, que espera que l’any vinent la festa de Sant Miquel pugui tornar a celebrar-se amb la seva màxima esplendor.\nEtiquetes:Ajuntament de Molins de Rei Festa Major Molins de Rei festa major molins de rei 2020 Festa Major Sant Miquel 2020 festes populars Molins de Rei


FEU UN CANDELABRE MÀGIC DE CANYELLA - PAGANISME I WICCA - 2022\nLa canyella s’ha utilitzat de diverses maneres des de fa milers d’anys. Els romans la van cremar en cerimònies funeràries, creient que l'aroma era sagrat i agradava als déus. Com que era difícil arribar-hi, durant l’edat mitjana, els europeus rics es van assegurar de servir canyella en festes perquè els seus convidats sabessin que no s’havia estalviat cap despesa. Més tard, es va convertir en un focus del comerç d’espècies que va acabar conduint al descobriment d’Amèrica del Nord pels exploradors blancs.\nLa canyella ha estat durant molt de temps: els embalsamadors de l’antic Egipte l’utilitzaven per preparar cossos per al seu viatge a la vida posterior fa uns dos mil anys. Fins i tot es menciona a l'Antic Testament, com a ingredient en l'oli per ungir al llibre de l'Èxode:\nPorteu-vos també a vosaltres espècies principals, de mirra pura cinc-cents xicels, i de dolços, canyella, fins i tot dos-cents cinquanta xicels, i de dolça càlam dos-cents cinquanta xicelets i de cassia cinc-cents sicels., després del sicil del santuari i d’oli d’oliva, i en faràs un oli de pomada santa, un compost de pomada després de l’art de l’apotecari: serà un oli de unció santa.\nMaryel Synan, del History Channel, diu: "Els àrabs transportaven canyella a través de rutes terrestres pesades, amb la qual cosa es va produir un subministrament limitat i costós que va fer que l'ús de la canyella fos un símbol d'estat a Europa a l'edat mitjana. A mesura que la classe mitjana va començar a buscar la mobilitat ascendent, ells també volien comprar els productes de luxe que abans només estaven disponibles per a classes nobles, la canyella era especialment desitjable, ja que es podia utilitzar com a conservant per a les carns durant l’hivern. Malgrat el seu ús estès, els orígens de la canyella eren els comerciants àrabs El secret més ben guardat fins a principis del segle XVI. Per mantenir el seu monopoli sobre el comerç de canyella i justificar el seu preu desorbitat, els comerciants àrabs van teixir històries de colors per als seus compradors sobre on i com obtenien les espècies de luxe ".\nUsos màgics per a canyella\nLa canyella és una espècia càlida i ardent associada als poders del sol, cosa que la converteix en un aroma perfecte per utilitzar al solstici d’hivern, que, per descomptat, marca el retorn del sol. És útil per a la màgia de protecció, així com per a treballs relacionats amb la passió, la prosperitat i el poder\nL’autora Sarah Anne Lawless diu: "En el procés d’arrelament [canyella] és un ingredient a la popular paret de protecció de la barreja, a més d’altres incensos de neteja i protecció, però s’utilitza més sovint per aportar bona fortuna i prosperitat a un negoci."\nSi teniu un negoci, poseu uns pals de canyella a la caixa de caixa o a la caixa de diners. Una altra opció fantàstica consisteix en escampar trossos de canyella mòlta a la cartera o en la monedera. Finalment, proveu d'utilitzar un pinzell i una mica d'aigua per afegir una lleugera pols de canyella al vostre paper de paper; es creu que això pot ajudar a multiplicar la vostra fortuna.\nFeu un canelobres de canyella\nAmb els seus tons càlids i reconfortants, la canyella s’ha convertit, per a moltes persones, en un aroma associat a la temporada de Yule. Podeu comprar pals de canyella sencera i utilitzar-los per a diversos projectes artesanals temàtics de Yule. Per què no utilitzar-les per decorar un porta-vot per a les seves espelmes de Yule?\nUn porta-espelma votiva o got\nCinta i altres guarniments de Yule\nUtilitzeu la pistola de cola calenta per enganxar els pals de canyella a l’exterior del pot de vidre. És millor utilitzar un pot o espelma que té els costats rectes, els costats són complicats per enganxar els pals rectes. Un cop hagueu recorregut tot el porta-espelmes, decoreu-ho amb una cinta i alguns guarniments. Feu-los com a regals per als amics o per utilitzar al vostre altar a una celebració de sabat de Yule.\nLa canyella és un símbol no només de riquesa i prosperitat, sinó també de passió i luxúria. Utilitzeu-lo en receptes o manualitats per acostar-vos a qualsevol d’aquestes coses.\nFeu una olla de wassail\nFeu un registre de Yule\nGarlands de poma\nPunts De Vista Religiosos : Candelera de pal de canyella © 2019. All Rights Reserved.


Descobrint el dia: de juliol 2011\nSegons Viquipèdia un videoclip és "un curtmetratge realitzat principalment per la seva difusió en vídeo, televisió i internet, que ofereix una representació visual d'una cançó".\nAra per ara, parlar de videoclips a casa nostra és parlar de la realitzadora Marta Puig, més coneguda com Lyona. Un gran nombre de grups ja han disposat dels seus serveis com a realitzadora de videoclips i els resultats l'avalen. Podriem dir que és la realitzadora de moda.\nA continuació un seguit de videoclips de Lyona, jutgeu vosaltres mateixos:\n"Focs i brases" d'Inspira\n"Avui sí" d'Ix!\n"Universos infinitos" de Love of lesbian\nSi voleu veure més vídeos realitzats per Lyona podeu visitar el seu canal de Vimeo: http://vimeo.com/lyona/videos\nNavegant per internet pots trobar propostes de tot tipus, fins hi tot, interessants! És el cas de Concerts Privats. De fet, es tracta d'una secció del programa La Malla Tendències, que s'emet per la Xarxa de Televisions Locals, però es poden veure tots els concerts que han gravat a l'arxiu que tenen a la seva web.\nSegons el seus creadors "la música en directe és música viva, música en estat pur. Sovint pensem que això es limita a escenaris, a concerts, a sales. Però gairebé sempre la millor música passa en petit comitè, després d'un àpat, quan algú treu una guitarra i fa participar de la festa un públic reduït. I això és el que persegueixen els Concerts Privats, entrar en el món dels músics, en les seves relacions amb els amics, amb els fans, amb el públic."\nDurant dues temporades han enregistrar a més de 50 grups, entre els quals podem trobar Standstill, La Brigada, Anímic, Ix!, Love of lesbian, Inspira, Mazoni, etc.\nA la seva web trobem tots els vídeos dels concerts que han gravat durant aquestes dues temporades. Amb una realització molt acurada i treballada i amb la indubtable qualitat dels grups que han gravat podem assegurar que passàreu una bona estona visitant aquesta web: http://lamalla.minisites.xtvl.tv/programes/fitxa/concertsprivats.\nUs deixem amb un fragment del concert que va fer Pau Vallvé per Concerts Privats. Gaudiu-lo!\nEncara s'han de polir molts detalls però ens plau presentar-vos el bloc sobre cultura, llengua i música per la comunitat de membres de Descobreix la nova música en català i per qui s'hi vulgui afegir, és clar!\nSi bé el tema principal del bloc serà la música feta a casa nostra, no és qüestió de posar-se límits. El món de les arts és molt ampli i des d'aquest bloc esperem compartir interessos amb els lectors i enriquir-nos mútuament.\nUs convidem a participar i gaudir amb la nostra cultura!\n"Benvolgut" de Manel


Ajuntament de Badia del Vallès - Un pla per a la recuperació de Badia durant i després de la pandèmia\nL'alcaldessa, Eva Menor, va presentar, el dijous 29 d'abril, el resultat de les accions realitzades dins del Pla de Reconstrucció Econòmica i Social a Badia del Vallès. Aquest pla, dotat amb un pressupost d'1 milió d'euros, té com a objecte donar resposta a la crisi provocada per la COVID-19 i establir les bases per a la recuperació de la ciutat en els àmbits econòmic i social.\nA la videoconferència van participar les entitats que havien col·laborat en el procés participatiu per al disseny del pla. També la va poder seguir en directe la ciutadania, ja que va ser retransmesa pel canal de YouTube de l'Ajuntament.\nLa conferència es pot veure en el vídeo adjunt.\nA la presentació, l'alcaldessa va detallar les principals actuacions que s'han portat a terme. A continuació les resumim.\nImpuls al comerç local: suspensió dels lloguers durant el tancament i reducció de l'import en funció de les limitacions\nL'Ajuntament va suspendre el cobrament dels rebuts de lloguer dels locals tancats, i, un cop es va iniciar la reobertura, va reduir el lloguer dels locals comercials en funció de les limitacions que tenien per desenvolupar la seva activitat. Aquestes dues accions les va poder fer perquè, a diferència d'altres poblacions, a Badia, l'Ajuntament és el propietari de tots els locals comercials.\nTambé es va posar en marxa el web del Mercat de Badia: www.mercatbadia.com, que facilita la compra en línia i, a partir de l'agost, començaran les obres de millora de l'entorn del mercat.\nL'alcaldessa també va anunciar el projecte de botigues artesanes a Badia, una iniciativa per portar tallers d'artesania als locals comercials que no són als eixos principals de la ciutat per promocionar culturalment la ciutat i millorar l'entorn urbà per aconseguir una regeneració urbana amb un component econòmic i social.\nPel que fa a la transformació digital de l'Ajuntament, va citar l'agilització dels pagaments de subvencions i proveïdors, el reforç de l'administració electrònica i l'assessorament a la ciutadania per reduir la bretxa digital.\nAccions socials: Centre de Distribució d'Aliments i nou projecte al Casal d'Avis\n392 famílies de Badia es van beneficiar del Centre de Distribució d'Aliments que es va posar en marxa en el Poliesportiu Vell. El tancament per seguretat del Casal de Gent Gran ha propiciat l'elaboració d'un nou projecte que fomenti l'envelliment actiu i lluiti contra la soledat no desitjada.\nEn polítiques per a la promoció del benestar social, s'ha incrementat el servei d'atenció domiciliària per atendre directament les persones que, per raó d'edat, dependència o discapacitat tenen limitada l'autonomia per realitzar les activitats bàsiques de la vida diària o requereixen atenció permanent.\nL'Ajuntament també ha impulsat l'ocupació i la igualtat d'oportunitats amb una nova oferta de cursos formatius i plans d'ocupació i la participació en el programa Treball, Talent i Tecnologia, de millora del talent local i l'acompanyament a la transició digital de persones, comerços i empreses.\nA banda de les accions realitzades pel foment de la igualtat i de la no discriminació, l'Ajuntament ha posat en marxa un nou servei d'agents cívics i de mediació ciutadana. A més Protecció Civil i Creu Roja han estat portant a terme cada setmana campanyes de sensibilització al carrer, oferint consells d'autoprotecció davant de la COVID-19 i lliurant mascaretes a les persones que no en portaven.\nL'educació ha estat al capdavant de les polítiques municipals, amb accions com orientació educativa al jovent de Badia, consens amb la comunitat educativa per a la planificació escolar, els programes de formació i inserció i el suport a les famílies.\nMedi ambient: Nous horts urbans, eficiència energètica i accions per a la rehabilitació dels edificis i la retirada de l'amiant\nEntre les accions desenvolupades per a la millora de l'espai públic i en defensa del medi ambient, l'alcaldessa va destacar la posada en marxa dels Horts Urbans de Badia, després del lliurament de les claus de les parcel·les a les persones adjudicatàries, la instal·lació d'un punt de recàrrega de vehicles elèctrics, l'aposta per la millora dels camins i els treballs per a la creació de ciclovies amb les poblacions dels voltants i la UAB.\nL'alcaldessa també va anunciar el projecte Next Badia, que vol comptar amb els fons europeus de reconstrucció Next Generation EU per a dur a terme la rehabilitació dels habitatges de Badia per millorar la seva eficiència energètica i retirar l'amiant dels edificis. En aquest sentit, ja s'està finalitzant el Mapa de l'Amiant, realitzat per la Comissió de l'Amiant i cofinançat per l'Ajuntament i l'Associació de Veïns. El Mapa de l'Amiant serà l'eina per quantificar les accions de retirada de l'amiant per a cada comunitat i per assenyalar prioritats en funció de l'estat d'aquest material a cada edifici.\nFinalment, l'alcaldessa va voler agrair les entitats, personal de l'Ajuntament, regidors i regidores i la ciutadania per la seva col·laboració imprescindible, tan per dissenyar les mesures com a l'hora d'aplicar-les per a la reconstrucció econòmica i social de la ciutat.


Bwythyn Cerrig Crynant Regne Unit - Ofertes d'hotels amb els MILLORS DESCOMPTES EN LÍNIA\nCrynant, Crynant, Regne Unit - Excepcional ubicació - Veure al mapa\nSi el que està buscant és per un hotel ben situat a Crynant, no busqui més enllà de Bwythyn Cerrig. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Bwythyn Cerrig és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara piscina privada, calefacció, aparell de televisió, nevera, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Crynant, faci de Bwythyn Cerrig la vostra llar.


JOAN MARAGALL I EL GRAN EL GRAN CICLE DE LA VIDA I LA NATURA | Calendari dels Pagesos i Calendario del Ermitaño de los Pirineos\n← FUEGOS DE FIESTA EN CATALUNYA\nL’HORA INTERNACIONAL →\nData: 07/03/2012 Autor: Calendari El Ermitaño de los Pirineos\tL’any 2010 i 2011 formen el bienni Maragall perquè enguany celebrem els 150 anys del naixement de l’autor i, sense aturar-nos, commemorarem els 100 anys del traspàs del poeta. Són dos anys seguits per recordar el primer escriptor modern de la literatura catalana.\nJoan Maragall va marcar un abans i un després a la cultura catalana. És l’autor que obre les portes a la modernitat perquè va renovar la poesia, el teatre, el periodisme, la crítica literària, el memorialisme i la traducció literària.\nVa revolucionar el gènere de la poesia des de molts punts de vista. Va redefinir la poesia en general i, en concret, va redefinir el poema curt i el poema llarg. Abans de Maragall, la poesia estava allunyada de la vida i era una cosa força artificial. Però per Maragall la poesia estava profundament vinculada a la vida, a l’experiència vital del poeta. La poesia havia de traspuar calidesa i immediatesa, per una banda, i substància i profunditat, de l’altra. La calidesa i la immediatesa, i la substància i la profunditat de la mateixa vida.\nPel nostre poeta qualsevol moment de la vida estava carregat dels quatre valors que acabo de citar. Un bellíssim poema, “Romanza sens paraules”, ens ofereix un bon exemple:\nacotada al raig del broc,\ni al capdavall s’ennuega…\ns’evaloten i s’alegren,\nal sentir aquell borgit\nuna “romanza” sens lletres.\nEn principi, el poema és un bellíssim apunt al natural que retrata una escena molt repetida d’uns nens, durant l’estiu, bevent d’una font i jugant amb l’aigua. El text no té cap secret. Ja tenim la calidesa i la immediatesa. Maragall ens fa veure i sentir l’experiència que ha viscut contemplant l’espectacle dels nens refrescant-se a la font.\nAra bé, el deliciós poema no s’acaba aquí. Ens falta encara la substància i la profunditat. Els poemes de Maragall sempre tenen aquesta entrada amable i directa, però, al mateix temps, sempre tenen un altre sentit més pregon i més vast. Una segona lectura de “Romanza sens paraules”, una lectura més acurada i reposada, ens revela que es tracta d’un poema que ens parla de les diferents maneres que tenim de viure la felicitat humana. La nena que beu fins a ennuegar-se representa la categoria de persones vitalistes que s’arrisquen a la vida, fins el punt d’arribar a fer-se mal. El grup de germanets representa la categoria de persones més cautes, més assenyades que viuen la vida i la felicitat des d’una certa distància, com la majoria de les persones. En un tercer estadi tenim el bebè al bressol que es deixa contagiar per la felicitat des de la distància. El bebè representa la categoria de persones que viuen la felicitat indirectament a través de les experiències dels altres. El bebè també respresenta el fet que la recerca de la felicitat és una qüestió instintiva que forma part de la natura humana. I, finalment, en un quart i darrer estadi, ens trobem el poeta, l’artista, que està observant les criatures (la noia que beu, els germanets que esquitxen i el bebè que balla i gemega de felicitat) i després escriurà el poema de cara als lectors, de cara a nosaltres. El poeta, l’artista de la paraula, escriurà el poema per fer-nos adonar que la vida és un do que hem de saber apreciar i per fer-nos adonar que tot en la vida té un sentit final si sabem posar-nos-hi amb un cert nivell de consciència. Els poemes de Maragall sempre ens eixamplen el plaer i la comprensió de la vida.\nUna altra idea que apareix a “Romanza sens paraules”, si el sabem llegir atentament, és la importància que té el contacte de la humanitat amb la natura. Fixem-nos-hi bé com la felicitat de tots, la nena, els germanets, el bebè i el poeta, s’assoleix a través del contacte directe o indirecte amb l’aigua, amb la natura. De fet, tota l’escena del poema té lloc en un entorn natural on hi ha instal·lada una font.\nAra bé, si tornem a mirar atentament l’inici del poema veurem certes coses que no hem vist abans. “En la pica de la font/neda una rosa vermella [...]” diuen els dos primers versos. Ens podem preguntar què és aquesta rosa que flota en la superfície de l’aigua recollida a la pica de la font? És segurament una rosa silvestre que ha caigut a la pica des d’una planta propera. O potser és una rosa que un passejant ha collit pel camí i se n’ha cansat i l’ha llençat a la pica. Tant se val. El que és important és saber que des de l’Edat Mitjana que la rosa és el símbol de la bellesa física i la bellesa espiritual. Per això parlem de la Mare de Déu de Montserrat com “la Rosa d’abril”, perquè és l’encarnació de la bellesa espiritual. I per això regalem roses el dia de Sant Jordi, com a invocació i record de la bellesa física i l’amor.\nEn el nostre poema, la rosa és el símbol de la bellesa física i espiritual de la natura, la vida i l’art. I per Maragall les tres coses sempre venien juntes: la natura, la vida i l’art. De fet, la vinculació significativa entre la natura, la vida i l’art és un dels grans, grans temes que apareix a l’obra poètica de Maragall. Podríem insistir una mica més i afirmar que és un dels temes que vertebra l’obra de Maragall, que dota l’obra de Maragall d’un sentit d’ordre i unitat. El tema dels lligams profunds entre la natura, la vida i l’art apareix al primer llibre de Maragall, “Poesies” (1895) i seguirà apareixent a tots els seus llibres fins el darrer que va publicar en vida, “Seqüències” (1911). A “Poesies” trobem el poema seriat que es titula “A dalt del Pirineu…”, que recull les experiències de Maragall durant l’estiu de 1891 a Senillers. I a “Seqüències” trobem “Seguit de les vistes al mar”, que recull les observacions de Maragall durant l’estiu, de vacances a Caldes d’Estrac, entre 1906 i 1910.\nMaragall estava convençut que les persones havíem de viure la vida plenament i realitzar-nos al màxim com a persones. I un dels capítols o aspectes destacats d’aquest viure plenament i realitzar-se el màxim era indubtablment el contacte amb la natura. Dit d’una altra manera: sense el contacte sostingut amb la natura, no podem viure plenament ni ens podem realitzar al màxim com a persones. A més, el nostre contacte amb la natura havia de ser el més extensiu i general possible. Per aquest motiu, a l’obra de Maragall podem rastrejar la presència de muntanyes, plans, camps, rius, mars, animals, plantes, arbres i fenomens meteorològics com els canvis de les quatre estacions, la boira, el vent, els núvols, les tempestes, la pluja, la neu, la soleiada, la llum, la foscor, el fred, la calor… Maragall observava la natura totes les hores del dia i durant el cicle de les quatre estacions.\nAra ens toca preguntar-nos perquè era tan important per Joan Maragall el contacte amb la natura? La resposta a la nostra pregunta és senzilla i complexa alhora. Per Maragall l’essència de la vida es podia trobar a la natura. És a dir, sense un contacte significatiu amb la natura la humanitat era incapaç d’entendre la vida i, per tant, de viure la vida correctament. Per Maragall la natura era la base de tot. Les idees més centrals de la vida sorgien directament de la natura.\nMaragall estava plenament convençut que la natura ens ensenyava el sentit profund de la vida. Serà millor per nosaltres veure un exemple. Si agafem un poema com “Unes flors que s’esfullen” veurem com el nostre poeta ens narra lenta i amorosament la mort d’un ram de flors en un gerro d’aigua a casa seva. A poc a poc, les flors es van desfent i el poeta les observa de prop. En principi, el poema hauria d’acabar amb aquesta nota de tristesa de la indefugible mort de les flors, però no. El poema acaba amb un vers de vitalisme triomfant: “i el camp tot estrellat de noves flors.” La natura ens ensenya que la mort no és el final de la vida. Malgrat tot, el final de la vida és més vida. Les flors del gerro es moriran, deixant-nos “un sospir olorós suspès en l’aire…”, però no és el final perquè el gran cicle de la vida i la natura sempre garanteixen la continuïtat de la vida.\nDibuixos de Pere Torné-Esquius (1879-1936)\nde la col·lecció del llibre “Els dolços indrets de Catalunya” (1910),\nprecedits d’un pròleg de Joan Maragall i d’una notícia de Francesc Sitjà.\nCategories: ANY 2011, CALENDARIO DEL ERMITAÑO DE LOS PIRINEOS. Enllaç permanent. ← FUEGOS DE FIESTA EN CATALUNYA


El Patronat de la Fundació, presidit per Damm, Fluidra a la vicepresidència i format per Fundació Banc Sabadell, Acta Diurna, Gramona, Grupo Planeta, HP, Institut Català de Finances, Abertis, Fundació Bancària La Caixa i BBVA - FACC, s'ha reunit a la seu d'Abertis Infraestructures celebrant, també, la incorporació dels dos nous membres Moventia i Fundació Sorigué. En aquesta trobada s'ha fet balanç del 2017 i s'ha enfocat un any 2018 que arrenca, també, amb més empreses dins el Consell de Mecenatge de la institució i la satisfactòria consolidació de diverses iniciatives culturals que han passat per la Llotja de la Fundació.\nLa jornada ha servit, per altra banda, per a donar el tret de sortida de la convocatòria de 2018, que s'obrirà al llarg d'aquest mes de febrer i en la que 20 nous projectes seran guiats per la Fundació que dirigeix Gemma Sendra. Des de la convocatòria de la Llotja de Projectes de 2017 han aconseguit el 100% del finançament sol·licitat iniciatives tan diverses com l'associació cultural ubicada al barri del Raval Diàlegs de Dona; el mercat de poesia, fotografia i il·lustració UtopiaMarkets; el festival de literatures i arts infantil i juvenil FLIC; i el projecte que garanteix l'accés a la cultura a persones en risc d'exclusió social Apropa Cultura, entre d'altres.\nGemma Sendra destaca que, des de la Fundació, treballen amb l'imperatiu d'aconseguir que altres empreses s'obrin a la cultura, entenguin que aquesta és imprescindible per a tenir un país innovador i avançat i experimentin en el seu propi entorn els beneficis que d'ella se'n desprenen. Les 11 empreses que avui s'han incorporat són un clar exemple de com la cultura pot ser un importantíssim factor de transformació interna i alhora social. "Estem convençuts que incrementar el suport a la cultura ajuda a construir una societat més pròspera, oberta, justa, equitativa i avançada".\nEn la segona part de l'acte s'ha sumat a la trobada el Consell de Mecenatge de la Fundació que enguany incorpora fins a nou noves companyies. A les que ja en formaven part, Fundació de Música Ferrer-Salat, Fundació Carmen i Lluís Bassat i CECOT, s'hi han afegit Llet Nostra, Grupo Indukern, Eurofragance, Fundació Güell, Fundació Vila Casas, Roca Junyent, Zurich, Lluch Essence i Matholding.\nTots els membres de l'òrgan de govern de la Fundació Catalunya Cultura han ratificat el seu compromís per ajudar els projectes culturals a consolidar-se i incrementar les seves possibilitats de finançament. En aquest context de dificultats sòcio-econòmiques, les simbiosis entre els sectors empresarial i cultural tenen el valor de contribuir a enriquir el país en tots els àmbits; així ho afirmava el president del Patronat, Enric Crous: "Des de la Fundació Catalunya Cultura convidem a qualsevol empresa i/o ciutadà a implicar-se en la cultura com a defensa del seu entorn vital i vertebració i expressió de la societat a la qual pertany". En aquesta mateixa direcció, el vicepresident Eloi Planes assenyalava que "el reconeixement social del mecenatge pot ser un detonador de canvi i pot tenir un efecte de contagi positiu que, en última instància, alimenti un canvi sistèmic que garanteixi un país més ric i un teixit cultural sostenible".